Utfyllende informasjon rundt samarbeid med bobilforhandlere

Vi ser for oss følgende skisse på et samarbeid:

Norsk Bobilforening har behov for å formidle et budskap til alle bobilkjøpere i Norge. Vi har identifisert bobilforhandlere som kontaktpunkter der vi ønsker å være representert. Som ledd i en samarbeidsavtale ønsker vi følgende ytelser:

**Forhandler legger til rette for:**

* Medlemsbladet «Bobilen» gjøres tilgjengelig i venteområder
* Forhandler gjør synlig både klistermerke og vimpel som viser Norsk Bobilforening
* Forhandler betaler medlemskap til bobilkjøpere som ikke allerede er medlem (kr 550,-) Faktureres forløpende.
* Det linkes fra forhandler sin hjemmeside til NB sin hjemmeside

Innmelding gjøres enkelt på følgende nettadresse:

<https://norskbobilforening.portal.styreweb.com/arrangement/Register?ID=81546-BBDD>

Normalpris medlemskap er 550,-. Medlemskapet vil gjelde frem til neste hovedforfall (januar) påfølgende år. Fra september vil medlemskapet gjelde ut etterfølgende år.

**Medlemmet mottar ytelser** ihht avtaler; gjeldende rabatter hos forhandler/verksted/utsalgsted, får del i medlemsfordeler i Norsk Bobilforening, herunder forsikring, strøm, campingplasser, bilrelatert, etc.

**Forhandler mottar motytelse fra Norsk Bobilforening som følger:**

* Et medlemskap som et tilleggsprodukt/godt tilbud til kunden
* Redaksjonell artikkel på 1 til 2 sider i medlemsbladet «Bobilen»
* Ytterligere rabatter på annonser ut fra genererte medlemmer
* Link til forhandler sin hjemmeside
* Oppføring blant samarbeidspartnere/medlemsfordeler på Norsk Bobilforening sin nettside
* Informasjon om avtale/samarbeid i nyhetsbrev

Husk at eksisterende bobilbrukere er viktige ambassadører for informasjon/tips/råd ved bobilkjøp.